Folketing
2005-03-15

Samtidig er det en kilde til undren for mig og SF, at man ikke benytter sig af strukturreformens mange omlægninger af opgaverne og grundigt analyserer, om det nu er rigtigt at bevare konstruktionen med den decentrale statsmagt, som jo er meget, meget gammel, og i stedet for overvejer, om nogle af opgaverne kunne lægges ud til kommunerne og andre måske til regionerne.